ตรวจ ซิฟิลิส รอบเเรก ผล VDRL 1:1 ตรวจพร้อมแฟนอายุครรภ์3เดือน. แต่เเฟนปกติ จึงนัดมาตรวจรอบสอง ผลVDRL :NR. TPHA NR บอกว่าปกติแล้ว สงสัยรอบแรกน้ำยา มีปัญหา. แบบนี้ สรุปผมเป็นหรือไม่เป็นคับ (มีอาการผมร่วง) ขอคำแนะนำด้วยคับคุณ. ตอนนี้ยังมีอาการเคลียดอยู่คับ
สวัสดีค่ะ ซิฟิลิส คือโรคติดต่อทางเพศสัมพันธ์ที่เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันรักษาให้หายได้ด้วยการให้ยาฆ่าเชื้อเพนนิซิลินการวินิจฉัยใช้การตรวจเลือด คือตรวจระดับภูมิคุ้มกันของร่ายกายต่อซิฟิลิส โดยจะมีระดับค่าความมากน้อยและภูมิคุ้มกันในเลือดที่พบซึ่งจะเก็บไว้ติดตามการรักษาซึ่งการตรวจเลือดมีทั้งแบบตรวจคัดกรองที่เรียกว่าตรวจ VDRL และการตรวจยืนยันที่เรียกว่าการตรวจ TPHA โดยหากตรวจพบว่ามีเชื้อควรได้รับยาฆ่าเชื้ออย่างเหมาะสมจนโรคหายขาด ตรวจไม่พบเชื้อ หากแพทย์แจ้งว่าตรวจไม่พบเชื้อโดยไม่ได้รักษาอะไร ก็แสดงว่าอาจจะไม่ได้มีเชื้อตั้งแต่แรก และอาจเป็นการผิดพลาดของการตรวจจริง อาการผมร่วงนั้นไม่ได้เป็นอาการที่จำเพาะเจาะจงต่อโรคซิฟิลิซและเกิดจากสาเหตุอื่นๆได้หลายอย่าง แนะนำการพาแฟนไปฝากครรภ์ตามแพทย์นัดเพื่อตรวจดูอาการ และตรวจเลือดหากจำเป็นก่อนการคลอดอีกครั้ง